Matyu 10:42
42"Kéni kudi wawo mé véknwu. Du taakwa wuna duwat véte kéga wadaran, 'Wani du de némaan du kaapuk radakwa. Bakna du de ro. Rate de Jisasna jébaa kuru. Derét kutkalé yaké naané yo. Derét gutak yadu deké gu kwayéké naané yo.' Naate wadaran de wani makwal jébaa yado Got wani makwal jébaaké yékéyaak yamarék yaké dé yo. Kukba wani yéknwun jébaa kaataké dé yo derét. Adél wuné gunat wakweyo." Naate dé Jisas déku duwat wak. Wadéka de déku jébaa yaké nae de yék.